studenterkursus
Studenterkurset er en toårig studieforberedende ungdomsuddannelse. Den afsluttes med en studentereksamen og svarer til den almindelige gymnasiale studentereksamen, blot afviklet over to år.
Du kan tidligst blive optaget på den 2-årige STX et år efter, at du har afsluttet 9. klasse i folkeskolen. Det er skolens leder, der vurderer dine kvalifikationer og afgør om du kan optages på uddannelsen. Studenterkurset Studenterkursus kan også tages som enkeltfag, hvor man gennemfører kurset over længere tid. Ligeledes kan man tage studenterkurset som selvstuderende, hvilket betyder, at man ikke følger undervisningen, men udelukkende tilmelder sig og aflægger eksamenerne.
Studenterkurset har ikke noget grundforløb, hvilket betyder, at eleverne vælger studieretning ved tilmelding til uddannelsen. På Studenterkurset følger man fag og niveauer som også tilbydes på det almene gymnasium. Ved afsluttet eksamen gives adgang til videregående uddannelser.